חלום בצבעים
חלמתי חלום; וחסרו לי צבעים; לקשט בם הגן הפורח; ובלילה אפל ללא כוכבים; להאיר בשמים ירח; חלמתי חלום; וחסרו לי צבעים; לגג האדום ולסרט; שענדה ילדה; זהובת תלתלים; בלכתה לטייל מאושרת; חלמתי חלום; וחסרו לי צבעים; לגוון הכחול של הים; לקצף הלבן; למשחק הגלים; לחול הצהוב והחם; חלמתי חלום; וחסרו לי צבעים; לשדה הירוק ולדשא; צבע חום האדמה; לאחר הגשמים; הסגול האדום שבקשת; חלמתי חלום; וחסרו לי צבעים; לחייל במדים כמו של אבא; את החאקי צבעתי בשני הגוונים; ופתאום גם ראיתי את אבא; חלמתי חלום; וחסרו לי צבעים; ומאז בקלמר על החלון; תמיד מוכנים הצבעים ושמחים; לצבוע בהם כל חלום.; 